- Այսօրվա դրությամբ՝ պաշտոնական տվյալների համաձայն, Հայաստանում ունենք 46 տոկոս աղքատություն: Իսկ աղքատ ընտանիքներում գրեթե միշտ լինում են վիճաբանություններ՝ սոցիալական խնդիրներով պայմանավորված: Հիմա ի՞նչ, այդ մարդկանց ի՞նչ անենք, քշենք բոլորին բերդե՞րը… Այն բերդերը, որտեղ այսօր չեն կարողանում կերակրել կալանավորներին, որտեղ կալանավորները դիմում են հասարակական կազմակերպություններին՝ աջակցություն ստանալու համար, որտեղ կալանավորի ընտանիքը եթե ուտելիք չտանի, կալանավորները գոյության համար չեն ունենա համապատասխան միջոցներ: